อาคาร แอล.พี.เอ็น ทาวเวอร์ ถนนนางลิ้นจี่ เขตยานนาวา ชั้น 12 และ ชั้นอื่น ๆ มีการใช้ทางเดินส่วนกลางกั้นทำสำนักงาน โดยสำนักการโยธาได้ชี้ว่าการกั้นผนังทำให้ทางเดินภายในอาคารและพื้นที่ส่วนกลางของอาคารที่มีไว้ใช้เพื่อประโยชน์ส่วนรวมมีสภาพที่เปลี่ยนไป รวมทั้งเจ้าของห้องชุดที่ติดกับทางเดินส่วนกลางมีปัญหาอุปสรรคจากการปิดกั้นทางเดินส่วนกลางในการที่จะดูแลทรัพย์ส่วนตนที่ติดอยู่กับทางเดินที่ใช้ประโยชน์ร่วมกัน การกระทำดังกล่าวเป็นเรื่องความสงบเรียบร้อยและการอยู่ร่วมกันของผู้อาศัยในอาคารชุด การกั้นประตูดังกล่าวทำให้ทางเดินส่วนกลางไม่มีสภาพการใช้เป็นทางเดินส่วนกลางอีกต่อไป ไม่ตรงตามแบบที่ได้รับอนุญาต และมีรูปแบบหรือแบบแปลนไม่ตรงตามที่ได้รับอนุญาต ตามจดหมายออกโดยสำนักการโยธาที่ กท 0907/อ.880 ลงวันที่ 8 เม.ย. 2558 ผ่านมาถึงปัจจุบัน ยังไม่ได้รับการแก้ไขใด ๆ